Title: Työnäyte: edistynyt tekstinkäsittely (kultataso)
Course: YTO-kurssipankki: toiminta digitaalisessa ympäristössä > Section: Palveluiden ja sovellusten käyttö

Ohjeet

Palauta vähintään kaksi työpaikalla tai oppilaitoksessa tuottamaasi tekstinkäsittelydokumenttia. Voit tehdä ne Microsoft Wordilla tai jollakin muulla käyttämälläsi tekstinkäsittelyohjelmalla. Varmista, että dokumenteissa ei ole henkilötietoja tai muita luottamuksellisia tietoja. Huomioithan, että et voi palauttaa ryhmätyönä tehtyjä dokumentteja.

Mitä työltä vaaditaan?

- Tekstin asettelu ja fonttityylit ovat kaikilta osin asiakirjamallin tai monisivuisen raporttimallin mukaisia.
- Dokumenteissa hyödynnetään ylä- ja alatunnisteita.
- Ainakin yhteen dokumenttiin on tehty automaattisesti päivittyvä sisällysluettelo.
- Ainakin yhdessä dokumentissa on hyödynnetty kuvia ja lisäksi muotoja, kuvakkeita, 3D-malleja, kaavioita tai SmartArt-kaaviota.
- Ainakin yksi dokumentti on työstetty yhteisöllisesti siten, että tiedosto on jaettu muokattavaksi ja siinä on hyödynnetty kommentti-toimintoa.

Tukimateriaali

- Osoitteeton asiakirjamalli
- Sedun raportointimalli
- Word-ohje: sivut ja sivun asettelu
- Word-ohje: kuvat ja kaaviot
- Word-ohje: ylä- ja alatunnisteen lisääminen
- Word-ohje: sisällysluettelon luominen
- Office-tuki: kuvakkeiden yms. lisäämisen ohjeet
- Word-ohje: asiakirjan käsitteleminen yhdessä
- Word-ohje: kommentin lisääminen ja poistaminen

Vaihtoehtoinen tehtävä

Jos et tee työnäytettä osana muita opintojasi, voit hyödyntää näitä ohjeita.

1. Tee asiakirjamallin mukainen dokumentti, jossa esittelet monipuolisesti omaa ammattiosaamistasi. Käytä kuvia ja muita visuaalisia objekteja tekstin havainnollistamisessa.

Voit jakaa tekstin kommentoitavaksi ainakin yhdelle ja pyytää palautetta kommenttitoiminnon avulla. Opasta tarvittaessa kommenttityökalun käytössä. Hio teksti saamasi palautteen pohjalta ja merkitse kommentit ratkaistuiksi.

1. Tee monisivuisen raporttimallin mukainen raportti työpaikalla tapahtuvasta oppimista, muusta opintojaksosta tai projektista ja tapahtumasta, jonka tekemiseen osallistut. Opintojen ja töiden lisäksi työ voi liittyä myös vapaaehtoistoimintaan tai muuhun harrastukseen. Jäsennä dokumentti lukuihin ja tarvittaessa alalukuihin. Käytä dokumentissa automaattisesti päivittyvää sisällysluetteloa.

Voit jakaa tekstin kommentoitavaksi ainakin yhdelle ja pyytää palautetta kommenttitoiminnon avulla. Opasta tarvittaessa kommenttityökalun käytössä. Hio teksti saamasi palautteen pohjalta ja merkitse kommentit ratkaistuiksi.

Näin palautat tehtävän

Palauta tehtävä tekstitiedostona (esimerkiksi Word-dokumenttina.) Klikkaa ensin Lisää palautus -painiketta. Lisää sitten haluamasi tiedosto tai tiedostot. Kun olet valmis, klikkaa lopuksi Tallenna muutokset -painiketta.