Title: Työnäyte: sähköposti ja kalenteri (hopeataso)
Course: YTO-kurssipankki: toiminta digitaalisessa ympäristössä > Section: Palveluiden ja sovellusten käyttö

Ohjeet

Dokumentoi sähköpostin ja sähköisen kalenterin käyttöäsi kuvakaappausten avulla. Kokoa kuvakaappaukset Word- tai Powerpoint-dokumenttiin. Voit käyttää apuna mallidokumentteja (tiedostot tämän ohjeen lopussa). Varmista, että viesteissä tai kalenterikutsuissa ei ole henkilötietoja tai muita luottamuksellisia tietoja.

Tehtävä ja materiaali on laadittu Microsoftin Outlook-sähköpostisovellusta ajatellen, mutta voit halutessasi käyttää myös muuta vastaavaa sovellusta.

Mitä työltä vaaditaan?

- Dokumentoi vähintään yksi sähköpostiviesti, johon olet liittänyt liitetiedoston.
- Dokumentoi vähintään yksi sähköpostiviesti, jonka lähetät myös kopiona.
  - Kaikissa dokumentoidussa sähköpostiviesteissä on aihe ja alkutervehdys ja lopputervehdys.
  - Kaikki dokumentoidut sähköpostiviestit ovat asettelultaan ja tyylimäärittelyiltään ammattimaisia.
- Dokumentoi yhden viikon tai yhden kuukauden kalenterinäkymä sähköisestä kalenteristasi.
- Dokumentoi yksi kalenterikutsu, johon olet lisännyt 1) vähintään yhden vastaanottajan, 2) tapaamisen aiheen, 3) sijainnin ja 4) alkamis- ja päättymisajan.

Vinkki

Jos yksi sähköpostiviesti täyttää kaikki vaatimukset, se riittää sähköpostin käytön työnäytteeksi yksistään!

Tukimateriaali

- Outlook-ohje: sähköpostiviestin luominen ja lähettäminen
- Outlook-ohje: kuvien ja liitetiedostojen liittäminen viestiin
- Video: sähköpostiviestin sisältö ja rakenne asiakaspalvelussa
- Video: sähköpostiviestin tyyli asiakaspalvelussa
- Esimerkkiteksti: kohtelias sähköpostiviesti asiakaspalvelussa I
- Esimerkkiteksti: kohtelias sähköpostiviesti asiakaspalvelussa II
- Outlook-ohje: kalenterikutsun luominen ja lähettäminen
- Outlook-ohje: kalenterien näkymien mukauttaminen

Vaihtoehtoinen tehtävä

Jos et tee työnäytettä osana muita opintojasi, kirjoita sähköpostiviesti, jossa kuvailet lyhyesti, miten hyvin hallitset tavalliset työvälineohjelmat. Kirjoita viestin aiheeksi "Näin hallitsen työvälineohjelmat". Liitä viestiin mikä tahansa liitetiedosto. Lisää viestin vastaanottajaksi olli.opettaja@sedu.fi ja kopion vastaanottajaksi oili.opettaja@sedu.fi. Älä lähetä viestiä, vaan ota siitä kuvakaappaus ja tallenna luonnos.

Dokumentoi kalenterinäkymä ohjeiden mukaisesti ja luo lisäksi kalenterikutsu, jonka aiheena on "Liikuntapäivän suunnittelupalaveri". Lisää kutsun vastaanottajiksi olli.opettaja@sedu.fi ja oili.opettaja@sedu.fi. Määritä tapaamiselle paikka ja ajankohta (nämä voit keksiä itse). Varaa tapaamiseen kaksi tuntia.

Tehtävän palautus

Palauta näyttötehtävä klikkaamalla alla olevaa Lisää palautus -painiketta. Voit palauttaa tiedoston (esimerkiksi Powerpoint-dokumentin) tai linkin verkkotekstikenttään.

- Tiedoston palautus: Valitse tiedostot Onedrivesta, tietokoneelta tai mobiililaitteelta. Vahvista tiedostojen lähettäminen klikkaamalla Tallenna muutokset -painiketta.
- Verkkotekstin palautus: Kirjoita vastauksesi (linkki) tekstilaatikkoon. Vahvista tekstin lähettäminen klikkaamalla Tallenna muutokset -painiketta.

Tehtävän tiedostot