Title: Työnäyte: audiovisuaalisen materiaalin käyttö omassa työssä (kultataso)
Course: YTO-kurssipankki: toiminta digitaalisessa ympäristössä > Section: Digitaaliset sisällöt ja tekijänoikeus

Ohjeet

Palauta 1-2 työpaikalla tai oppilaitoksessa tuottamaasi dokumenttia, jossa olet käyttänyt verkosta ladattua videota tai ääntä. Dokumentissa voi olla lisäksi itse tuottamaasi audiovisuaalista sisältöä, mutta se ei ole välttämätöntä. Varmista, että dokumenteissa ei ole henkilötietoja tai muita luottamuksellisia tietoja.

Mikäli dokumentin koko on yli 1 Gt, muodosta siitä jakamislinkki Onedrivessa, Google Drivessa tai muussa pilvitallennuspalvelussa. Kopioi linkki tehtävänpalautuksen tekstikenttään.

Mitä työltä vaaditaan?

- Dokumentissa on vähintään yksi verkosta ladattu video tai ääniraita, johon sinulla on käyttölupa.
- Dokumentissa on asianmukainen lisenssimerkintä ja lähdeviite jokaiseen verkosta ladattuun sisältöön.

Tukimateriaali

- Powerpoint-ohje: videot ja äänet
- Creativecommons.fi - kaikki oleellinen Creative Commons -käyttöluvista
- Video: näin lisäät CC-lisenssin aineistoosi
- Office-ohje: hyperlinkin luominen ja muokkaaminen
- Ohje ja esimerkkiteksti: linkin luominen sanaan tai kuvaan
- Kielitoiminton ohjepankki: sähköiset lähteet ja viitemerkinnät

Vinkit

- Dokumentti voi olla esimerkiksi tapahtuman tai yrityksesi mainosvideo, Powerpoint-diasarja tai jokin verkkojulkaisu, esimerkiksi blogi (kun siihen on upotettu video), videoblogi tai muu sosiaalisen median päivitys.
- Dokumentoi verkossa oleva sisältö palauttamalla kuvakaappaus ja linkki julkaisemaasi sisältöön. Suositeltavaa on myös kertoa lyhyesti, milloin ja mihin asiaan liittyen olet verkkojulkaisun tehnyt.
- Mikäli jaat tiedoston linkin avulla, voit käyttää samaa linkkiä myös Pilvitallennus-näyttötehtävässä Palveluiden ja sovellusten käyttö -osaamisalueen hopeatasolla!

Vaihtoehtoinen näyttötehtävä

Jos et tee työnäytettä osana muita opintojasi, voit hyödyntää tätä ohjetta. Tee Powerpoint-esitys, jossa esittelet ammattiisi, harrastukseesi liittyvän tai muulla tavoin sinua kiinnostavan asian tai ilmiön liikkuvaa kuvaa ja ääntä hyödyntäen. Toteuta työ siten, että siinä on ainakin yksi verkosta luvallisesti ladattu video tai ääniraita.

Tehtävän palautus

Palauta näyttötehtävä klikkaamalla alla olevaa Lisää palautus -painiketta. Voit palauttaa tiedoston (esimerkiksi Powerpoint-dokumentin) tai linkin verkkotekstikenttään.

- Tiedoston palautus: Valitse tiedostot Onedrivesta, tietokoneelta tai mobiililaitteelta. Vahvista tiedostojen lähettäminen klikkaamalla Tallenna muutokset -painiketta.
- Verkkotekstin palautus: Kirjoita vastauksesi (linkki) tekstilaatikkoon. Vahvista tekstin lähettäminen klikkaamalla Tallenna muutokset -painiketta.