Title: Työnäyte: edistynyt sähköpostin ja kalenterin käyttö (kultataso)
Course: YTO-kurssipankki: toiminta digitaalisessa ympäristössä > Section: Palveluiden ja sovellusten käyttö

Ohjeet

Dokumentoi sähköpostin ja sähköisen kalenterin käyttöäsi kuvakaappausten avulla. Kokoa kuvakaappaukset Word- tai Powerpoint-dokumenttiin. Voit käyttää apuna mallidokumentteja (tiedostot tämän ohjeen lopussa). Varmista, että viesteissä tai kalenterikutsuissa ei ole henkilötietoja tai muita luottamuksellisia tietoja.

Tehtävä ja materiaali on laadittu Microsoftin Outlook-sähköpostisovellusta ajatellen, mutta voit halutessasi käyttää myös muuta vastaavaa sovellusta.

Mitä työltä vaaditaan?

- Dokumentoi vähintään yksi sähköpostiviesti, jossa on hyödynnetty tekstin muotoilua.
- Dokumentoi vähintään yksi sähköpostiviesti, jonka lähetät myös kopiona ja piilokopiona.
  - Kaikissa dokumentoidussa sähköpostiviesteissä on aihe ja alkutervehdys ja lopputervehdys.
  - Kaikki dokumentoidut sähköpostiviestit ovat asettelultaan ja tyylimäärittelyiltään ammattimaisia.
- Dokumentoi automaattinen allekirjoituksesi.
- Dokumentoi luomasi kansioiden tai hakukansioiden rakenne.
- Dokumentoi luomasi yhteystietoryhmä.
- Dokumentoi yhden työviikon tai kalenterinäkymä, jossa ovat rinnakkain oma kalenterisisi ja avaamasi jaettu kalenteri.
- Dokumentoi yksi Skype- tai Teams-kalenterikutsu, johon olet lisännyt 1) vähintään yhden vastaanottajan, 2) tapaamisen aiheen ja 3) alkamis- ja päättymisajan.

Tukimateriaali

- Video: sähköpostiviestin sisältö ja rakenne asiakaspalvelussa
- Video: sähköpostiviestin tyyli asiakaspalvelussa
- Esimerkkiteksti: kohtelias sähköpostiviesti asiakaspalvelussa I
- Esimerkkiteksti: kohtelias sähköpostiviesti asiakaspalvelussa II
- Outlook-ohje: allekirjoituksen luominen ja lisääminen viesteihin
- Outlook-ohje: kansion luominen
- Outlook-ohje: hakukansion luominen ja käyttäminen
- Outlook-ohje: yhteystietoryhmän luominen
- Outlook-ohje: jaetun kalenterin avaaminen
- Outlook-ohje: Skype-kokousten määrittäminen
- Outlook-ohje: Teams-kokouksen määrittäminen

Vaihtoehtoinen näyttötehtävä

Jos et tee työnäytettä osana muita opintojasi, kirjoita sähköpostiviesti, jossa kuvailet lyhyesti, miten hyvin hallitset tavalliset työvälineohjelmat. Kirjoita viestin aiheeksi "Näin hallitsen työvälineohjelmat". Lisää viestin vastaanottajaksi olli.opettaja@sedu.fi, kopion vastaanottajaksi oili.opettaja@sedu.fi ja piilokopion vastaanottajaksi oona.opiskelija@sedu.fi. Älä lähetä viestiä, vaan ota siitä kuvakaappaus ja tallenna luonnos.

Dokumentoi kalenterinäkymä ohjeiden mukaisesti ja luo lisäksi Skype- tai Teams-kalenterikutsu, jonka aiheena on "Liikuntapäivän suunnittelupalaveri". Lisää kutsun vastaanottajiksi olli.opettaja@sedu.fi ja oili.opettaja@sedu.fi. Määritä tapaamiselle ajankohta (tämän voit keksiä itse). Varaa tapaamiseen kaksi tuntia.

Tehtävän palautus

Palauta näyttötehtävä klikkaamalla alla olevaa Lisää palautus -painiketta. Voit palauttaa tiedoston (esimerkiksi Powerpoint-dokumentin) tai linkin verkkotekstikenttään.

- Tiedoston palautus: Valitse tiedostot Onedrivesta, tietokoneelta tai mobiililaitteelta. Vahvista tiedostojen lähettäminen klikkaamalla Tallenna muutokset -painiketta.
- Verkkotekstin palautus: Kirjoita vastauksesi (linkki) tekstilaatikkoon. Vahvista tekstin lähettäminen klikkaamalla Tallenna muutokset -painiketta.

Tehtävän tiedostot